Cincau

Cincau adalah puluran nang kaya agar-agar nang diulah matan daun babarapa jenis tatumbuhan. Agar-agar cincau adalah gel nang didapat matan parandaman daun (atawa organ lain) tumbuhan cincau dalam banyu. Gel tabantuk karana daun tumbuhan ngitu mangandung karbohidrat nang kawa maikat molekul-molekul banyu.

Kata "cincau" saurang baasal matan dialek Hokkian (Minnan) chhin-chháu nang biasa dilafalkan di kalangan urang Cina di Asia Tunggara. Dalam basa asalnya, cincau sabujurnya marujuk ka tumbuhan Platostoma palustre (sering disambat tumbuhan cincau hirang) nang daunnya rancak diguna'akan sabagai bahan paulah masakan kayu manis sacara umum. Di Indunisia, tanaman "cincau" marujuk ka tumbuhan Cyclea barbata (sering jua disambat "cincau hijau" gasan mambedaakan lawan cincau hirang) nang jua diguna'akan sabagai ubat-ubatan herbal di Jawa.

Di Indunisia, cincau rancak disajikan lawan banyu gula aren atawa minuman manis nang sama, misalnya dalam minuman es cincau atawa es campur. Puluran ini rancak dijajakan gasan puluran khas wayah Ramadhan, tarutama sabagai takjil buka puasa.

 Sejarah Cincau 
Cincau asalnya matan Cina. Ngarannya, sienchau atawa xiancau, baasal matan bahasa Hokkian. Para padagang matan Tiongkok manyabarakan minuman ini ka babagai-bagai subalah di Indunisia. Oleh karana ngituh cincau dipinandui lawan babarapa ngaran, nangkaya camcao dalam basa Jawa, camcau dalam basa Sunda, juju, kepleng, krotok, tarawa-walu, maupun tahulu di daerah Malayu.

 Proses pambuatan 
Proses pambuatan dimulai lawan parandaman, nang biasanya digawi imbah daunnya dicincang atawa dihancurakan. Ada jua nang mamasukakan jarangan dahulu. Soda kue kawa dipakai gasan bahan pelembab. Warna ungu bamacam-macam, mulai dari hijau sampai hijau kandal, bahkan hirang, tapi diimbai lawan kesan tembus pandang (transparan). Konsistensinya jua bervariasi. Warna wan konsistensi cincau bamacam-macam lantaran tanaman nang dipakai bamacam-macam.

 Penyajian Cincau 
Cincau sabagai bahan makanan ba'isi bamacam cara panyadiaannya di babagai daerah di Indunisia. Dalam bulan Ramadhan, cincau disajikan lawan santan tipis, gula merah cair, es serut, hidangan ngini disambat Es Cincau Siliwangi matan Bogor. Di Sumatera Barat, cincau disajiakan lawan santan, gula merah, es batu, daun pandan disambat sabagai Aia Aka. Samantara di Sulawesi Selatan ada Langhong yaitu es buah nang bahan utamanya cincau.

 Tumbuhan nang mahasilakan cincau 
jmpl|Es cincau hijau
Tumbuhan nang maulah cincau bamacam-macam
 Tumbuhan matan genus Platostoma, tarutama P. palustre (cincau hirang, jua dipinandui lawan ngaran lokal janggelan) nang banyak diulah di Cina bagian selatan wan Indochina.
 Tumbuhan Cyclea barbata (cincau hijau) atawa Premna trichistoma (cincau perdu), nang mahasilakan cacau bawarna hijau wan labih kandal konsistensinya.
 Tanaman Tiliacora triandra jua mahasilakan cincau. Hal ini populer di Bali wan Lombok, di mana tanaman ini wan acaru nang dihasilkannya dipinandui lawan ngaran Daluman.

"Buah" (sacara botani lain buah, tapi syconia) Ficus pumila (fikus rambat) di Cina jua diguna'akan sabagai bahan jenis cincau lain nang disambat "pai-liang-fen" wan dipasarakan sabagai grass jelly (sama kaya cincau) atawa ai-yu jelly.

 Referensi 

Kategori:Bahan makanan
Kategori:Makanan
Tumbung:Wiki Katuju Ramadan 2025